जेल्लै में लिखने दा (अ)भ्यास शुरू कीता उस बेल्लै में बड़ा गै लौका हा। उस बेल्लै नां ते मेरे कोल लिखने जोग उमरी दा सर्टीफकेट हा ते नां गै अंगरेजी शिक्षा दी सनद। एदे बावजूद जिस गल्लै ने मिगी लिखने दी प्रेरणा दित्ती ओ हा मेरे घरै दा बातावारण, जित्थें कोई कवि हा, कोई चित्रकार ते कोई संगीतकार। घरै च साहित्य, कला ते कलाकारें बारै खासी चर्चा हुंदी ही। उस्सै चर्चा च किज नाम सुनियै में उदें कन्ने पनछान करने दा जतन कीता, पर चीज मेरी छुट्टी हांबै थमां दूर सेई होई। में लोकप्रसिद्ध कवि दांते ते गेटे(Goethe) दियां रचनां पढ़नें दा जतन कीता पर सेई होआ जे ए डबरीं बड़ियां डूगियां न। थाह नईं लग्गी।